CELEX: 32021D0935
Language: ro
Date: 2021-06-03 00:00:00
Title: Decizia (UE) 2021/935 a Consiliului din 3 iunie 2021 privind poziția care urmează să fie adoptată în numele Uniunii Europene în cadrul celei de a 13-a reuniuni a Comitetului de experți tehnici al Organizației Interguvernamentale pentru Transporturile Internaționale Feroviare în ceea ce privește adoptarea unor modificări la prescripțiile tehnice uniforme privind locomotivele și materialul rulant de călători, vagoanele de marfă, accesibilitatea sistemului feroviar pentru persoanele cu handicap și persoanele cu mobilitate redusă, adoptarea prescripțiilor tehnice uniforme aplicabile verificărilor privind compunerea trenurilor și compatibilitatea cu ruta și subsistemului „infrastructură”, actualizarea referințelor documentelor tehnice menționate în apendicele I la prescripțiile tehnice uniforme privind aplicațiile telematice pentru transportul de marfă, precum și privind revizuirea ATMF în ceea ce privește entitățile responsabile cu mentenanța

10.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 204/39
               
            
         DECIZIA (UE) 2021/935 A CONSILIULUI
         din 3 iunie 2021
         privind poziția care urmează să fie adoptată în numele Uniunii Europene în cadrul celei de a 13-a reuniuni a Comitetului de experți tehnici al Organizației Interguvernamentale pentru Transporturile Internaționale Feroviare în ceea ce privește adoptarea unor modificări la prescripțiile tehnice uniforme privind locomotivele și materialul rulant de călători, vagoanele de marfă, accesibilitatea sistemului feroviar pentru persoanele cu handicap și persoanele cu mobilitate redusă, adoptarea prescripțiilor tehnice uniforme aplicabile verificărilor privind compunerea trenurilor și compatibilitatea cu ruta și subsistemului „infrastructură”, actualizarea referințelor documentelor tehnice menționate în apendicele I la prescripțiile tehnice uniforme privind aplicațiile telematice pentru transportul de marfă, precum și privind revizuirea ATMF în ceea ce privește entitățile responsabile cu mentenanța
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Uniunea a aderat la Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 (COTIF), în conformitate cu Decizia 2013/103/UE a Consiliului (1).
                  
               
                     (2)
                  
                  
                     Toate statele membre, cu excepția Ciprului și a Maltei, sunt părți la COTIF.
                  
               
                     (3)
                  
                  
                     În temeiul articolului 13 alineatul (1) litera (f) din COTIF, a fost înființat Comitetul de experți tehnici (CTE) al Organizației Interguvernamentale pentru Transporturile Internaționale Feroviare (OTIF).
                  
               
                     (4)
                  
                  
                     În temeiul articolului 20 alineatul (1) litera (b) din COTIF și în conformitate cu articolul 6 din apendicele F (APTU), CTE are competența de a adopta sau de a modifica, printre altele, prescripțiile tehnice uniforme (UTP) privind locomotivele și materialul rulant de călători (UTP LOC PAS), vagoanele de marfă (UTP WAG), accesibilitatea sistemului feroviar pentru persoanele cu handicap și persoanele cu mobilitate redusă (UTP PRM), documentele tehnice privind specificația tehnică de interoperabilitate referitoare la aplicațiile telematice pentru transportul de marfă (TAF TSI) menționate în apendicele I la UTP privind aplicațiile telematice pentru transportul de marfă (UTP TAF), UTP aplicabilă verificărilor privind compunerea trenurilor și compatibilitatea cu ruta (UTP TCRC) și UTP aplicabilă subsistemului „infrastructură” (UTP INF).
                  
               
                     (5)
                  
                  
                     În fine, în conformitate cu articolul 15 alineatul (2) din apendicele G (ATMF), CTE are competența de a propune revizuirea ATMF în ceea ce privește entitățile responsabile cu mentenanța (ECM).
                  
               
                     (6)
                  
                  
                     CTE a inclus pe agenda celei de a 13-a reuniuni ale sale, care va avea loc la 22 iunie 2021, propuneri de adoptare a unor decizii de modificare a UTP LOC PAS, a UTP WAG și a UTP PRM, de adoptare a UTP TCRC și a UTP INF, de actualizare a referințelor documentelor tehnice TAF TSI enumerate în apendicele I la UTP TAF și de revizuire a ATMF în ceea ce privește ECM.
                  
               
                     (7)
                  
                  
                     Este necesar să se stabilească poziția care urmează să fie adoptată în numele Uniunii în cadrul CTE și, în ceea ce privește revizuirea ATMF, în cadrul Comitetului de revizuire al OTIF, dat fiind că deciziile propuse vor avea un caracter obligatoriu pentru Uniune.
                  
               
                     (8)
                  
                  
                     Obiectivele deciziilor propuse sunt de a alinia UTP LOC PAS, UTP WAG și UTP PRM la Regulamentul de punere în aplicare (UE) 2020/387 al Comisiei (2) și, respectiv, la Regulamentul de punere în aplicare (UE) 2019/772 al Comisiei (3), de a adopta o nouă UTP TCRC și o nouă UTP INF în conformitate cu Regulamentul de punere în aplicare (UE) 2019/773 al Comisiei (4) și cu Regulamentul (UE) nr. 1299/2014 al Comisiei (5), astfel cum a fost modificat prin Regulamentul de punere în aplicare (UE) 2019/776 al Comisiei (6), și de a propune Comitetului de revizuire al OTIF o revizuire a ATMF în ceea ce privește ECM, pentru a o alinia la Directiva (UE) 2016/798 (7).
                  
               
                     (9)
                  
                  
                     Deciziile propuse sunt conforme cu dreptul și cu obiectivele strategice ale Uniunii, deoarece contribuie la alinierea legislației OTIF la dispozițiile echivalente din dreptul Uniunii și, prin urmare, trebuie să fie sprijinite de Uniune,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul celei de a 13-a sesiuni a Comitetului de experți tehnici al Convenției privind transporturile internaționale feroviare din 9 mai 1980 cu privire la adoptarea modificărilor aduse prescripțiilor tehnice uniforme privind locomotivele și materialul rulant de călători, vagoanele de marfă, accesibilitatea sistemului feroviar pentru persoanele cu handicap și persoanele cu mobilitate redusă, cu privire la adoptarea prescripțiilor tehnice uniforme aplicabile verificărilor privind compunerea trenurilor și compatibilitatea cu ruta și a prescripțiilor tehnice uniforme aplicabile subsistemului „infrastructură”, cu privire la actualizarea trimiterilor la documentele tehnice privind specificația tehnică de interoperabilitate referitoare la aplicațiile telematice pentru transportul de marfă enumerate în apendicele I la prescripțiilor tehnice uniforme privind aplicațiile telematice pentru transportul de marfă, precum și cu privire la revizuirea ATMF în ceea ce privește entitățile responsabile cu mentenanța este următoarea:
            
                        1.
                     
                     
                        să se voteze în favoarea propunerii CTE de modificare a UTP privind locomotivele și materialul rulant de călători, astfel cum figurează în documentul de lucru al CTE cu referințele TECH-20041-CTE13-UTP LOC PAS anexă și TECH-20041 LOC PAS decizie;
                     
                  
                        2.
                     
                     
                        să se voteze în favoarea propunerii CTE de modificare a UTP privind materialul rulant - vagoane de marfă, astfel cum figurează în documentul de lucru al CTE cu referințele TECH-20042-CTE13 WAG proiect de modificare și TECH-20042 WAG decizie;
                     
                  
                        3.
                     
                     
                        să se voteze în favoarea propunerii CTE de modificare a UTP privind accesibilitatea sistemului feroviar pentru persoanele cu handicap și persoanele cu mobilitate redusă, astfel cum figurează în documentul de lucru al CTE cu referințele TECH-20043-CTE UTP PRM proiect de modificare și TECH-20043 PRM decizie;
                     
                  
                        4.
                     
                     
                        să se voteze în favoarea propunerii CTE de adoptare a UTP aplicabilă verificărilor privind compunerea trenurilor și compatibilitatea cu ruta, astfel cum figurează în documentul de lucru al CTE cu referințele TTECH-20039 UTP TCRC și TECH-20039 TCRC decizie;
                     
                  
                        5.
                     
                     
                        să se voteze în favoarea propunerii CTE de adoptare a UTP aplicabilă subsistemului „infrastructură”, astfel cum figurează în documentul de lucru al CTE cu referințele TECH-20040-UTP INF proiect și TECH-20040 INF decizie;
                     
                  
                        6.
                     
                     
                        să se voteze în favoarea propunerii CTE de actualizare a trimiterilor la documentele tehnice ale STI TAF enumerate în apendicele I la UTP TAF, astfel cum figurează în documentul de lucru al CTE cu referința TECH-21009-CTE UTP TAF decizie;
                     
                  
                        7.
                     
                     
                        să se voteze în favoarea revizuirii ATMF în ceea ce privește entitățile responsabile cu mentenanța (ECM), astfel cum figurează în documentul de lucru al CTE cu referința TECH-20045 ATMF decizie.
                     
                  
         
            Articolul 2
            După adoptare, deciziile CTE se publică în Jurnalul Oficial al Uniunii Europene, indicându-se data intrării lor în vigoare.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 3 iunie 2021.
            
               
                  Pentru Consiliu
               
               
                  Președintele
               
               P. N. SANTOS
            
         
         
            (1)  Decizia 2013/103/UE a Consiliului din 16 iunie 2011 privind semnarea și încheierea Acordului între Uniunea Europeană și Organizația Interguvernamentală pentru Transporturile Internaționale Feroviare privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (JO L 51, 23.2.2013, p. 1).
         
            (2)  Regulamentul de punere în aplicare (UE) 2020/387 al Comisiei din 9 martie 2020 de modificare a Regulamentelor (UE) nr. 321/2013, (UE) nr. 1302/2014 și (UE) 2016/919 în ceea ce privește extinderea zonei de utilizare și etapele de tranziție (JO L 73, 10.3.2020, p. 6).
         
            (3)  Regulamentul de punere în aplicare (UE) 2019/772 al Comisiei din 16 mai 2019 de modificare a Regulamentului (UE) nr. 1300/2014 în ceea ce privește inventarul activelor în scopul identificării barierelor din calea accesibilității, al furnizării de informații către utilizatori și al monitorizării și evaluării progreselor realizate în privința accesibilității (JO L 139I, 27.5.2019, p. 1).
         
            (4)  Regulamentul de punere în aplicare (UE) 2019/773 al Comisiei din 16 mai 2019 privind specificația tehnică de interoperabilitate referitoare la subsistemul „exploatare și gestionarea traficului” al sistemului feroviar din Uniunea Europeană și de abrogare a Deciziei 2012/757/UE (JO L 139I, 27.5.2019, p. 5).
         
            (5)  Regulamentul (UE) nr. 1299/2014 al Comisiei din 18 noiembrie 2014 privind specificația tehnică de interoperabilitate referitoare la subsistemul „infrastructură” al sistemului feroviar din Uniunea Europeană (JO L 356, 12.12.2014, p. 1).
         
            (6)  Regulamentul de punere în aplicare (UE) 2019/776 al Comisiei din 16 mai 2019 de modificare a Regulamentelor (UE) nr. 321/2013, (UE) nr. 1299/2014, (UE) nr. 1301/2014, (UE) nr. 1302/2014, (UE) nr. 1303/2014 și (UE) 2016/919 ale Comisiei și a Deciziei de punere în aplicare 2011/665/UE a Comisiei în ceea ce privește alinierea la Directiva (UE) 2016/797 a Parlamentului European și a Consiliului și implementarea unor obiective specifice stabilite în Decizia delegată (UE) 2017/1474 a Comisiei (JO L 139I, 27.5.2019, p. 108).
         
            (7)  Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (JO L 138, 26.5.2016, p. 102).